WEB-CONDES-CANTERBURY	Segontes è liejut, aguesta qu’ei era vielha credença; parli de hè fòrça centenats d’ans; mès ara ja non se ven hades, pr’amor qu’actuaument es oracions e era abondosa caritat cristiana des bravi fraires aumplissen toti es cornèrs, tau qu’es motes de povàs luden en un arrai de solei, en tot benedir salons, crambes, codines e dormitòris; ciutats, pòbles, castèths e tors; granèrs, aubèrges e estables; aquerò a costat era desaparicion des hades.